section_heading: Član Francuskog pokreta otpora
paragraph_text: Pošto mu pokušaj bijega krajem 1942. godine nije uspio, tek je u rujnu 1943., zajedno s grupom drugova, uspio pobjeći i priključiti se francuskom pokretu otpora. Ubzo je postao zapovjednik Južne zone Francuske, a u siječnju 1944. godine bio je pozvan u Nacionalni vojni komitet Francuske i postavljen za zapovjednika svih stranih snaga koje su se borile u Francuskoj. Tada je bio unaprijeđen u čin generala, a dobio je i diplomu Nacionalnog vojnog komiteta Francuske, Spomenicu francuskog pokreta otpora, Ratni križ i orden Legije časti.